**Szociális és Egészségügyi Szolgáltató Központ**

**8700 Marcali, Dózsa Gy. u. 9.**

**Tel/Fax: 85/ 510-355**

E-mail: hartal.katalin@szocialiskozpont.hu

**BESZÁMOLÓ**

**2016.**

**intézményi gazdálkodásról és feladatellátásról**

**Hartal Katalin**

SZESZK igazgató

**I. ÁLTALÁNOS RÉSZ**

**1. Területi ellátási kötelezettség bemutatása**

**Szociális szolgáltatások:**

* **tanyagondnoki szolgáltatás-** Marcali- Gyótapuszta
* **étkeztetés** –Marcali, Sávoly
* **házi segítségnyújtás -** Csákány, Marcali, Nagyszakácsi, Nemesvid, Sávoly, Somogysámson, Somogysimonyi, Somogyzsitfa, Szőkedencs,
* **jelzőrendszeres házi segítségnyújtás** –Marcali járás,
* **közösségi pszichiátriai ellátás** –Marcali járás,
* **támogató szolgáltatás** - Marcali járás,
* **családsegítés** - Csákány, Marcali, Nagyszakácsi, Nemesdéd, Nemesvid, Sávoly, Somogysámson, Somogysimonyi, Somogyzsitfa, Szőkedencs,Vése, Varászló
* **idősek nappali ellátása** - Csákány, Marcali, Nagyszakácsi, Nemesvid, Sávoly, Somogysámson, Somogysimonyi, Somogyzsitfa, Szőkedencs,
* **ápolást-gondozást-, átmeneti ellátást nyújtó bentlakásos ellátás** - Marcali közigazgatási területén

**Gyermekjóléti szolgáltatások:**

* **gyermekjóléti szolgáltatás** - Csákány, Kelevíz, Marcali, Nagyszakácsi, Nemesdéd, Nemesvid, Sávoly, Somogysámson, Somogysimonyi, Somogyzsitfa, Szőkedencs,Vése, Varászló
* **gyermekjóléti központ –** Marcali járás
* **helyettes szülői ellátás** – Marcali (helyettes szülő hiányában nem működik)
* **bölcsődei ellátás** - a Marcali járás közigazgatási területén

**Egészségügyi alapellátások:**

* **védőnői ellátás** - Marcali

**2. Szervezeti felépítés - Integráció**

Az intézmény **önálló jogi személyként** működő, egyszemélyi vezető által irányított, szakmailag önálló szerv, gazdálkodása 2015. április 1-től, a Marcali Közös Önkormányzati Hivatal és az intézmény (SZESZK) közötti „Munkamegosztási megállapodás” alapján történik.

Az intézmény képviseletét 2016.01.01-én adott megbízás értelmében, az 5 évre kinevezett igazgató látja el, a Szervezeti és Működési Szabályzatban meghatározottak szerint.

**2.1. Intézmény telephelyei**

Marcali Kistérségi Többcélú Társulás által fenntartott intézmény székhelye és telephelyei: **Székhely**

**- Marcali, Dózsa Gy. u. 9.** - Központi Iroda (Igazgatás, Tanyagondnoki szolgáltatás, Étkeztetés, Házi segítségnyújtás, Közösségi pszichiátriai ellátás, Családsegítés, Család és Gyermekjóléti szolgálat, Család és Gyermekjóléti Központ, Helyettes szülői ellátás, Védőnői szolgálat)

**Telephelyek**

* **Marcali, Katona J. u. 3.** - Bölcsőde (gyermekek napközbeni ellátása)
* **Marcali, Szigetvári u. 1.** - Nappali ellátás (Idősek Klubja II., Jelzőrendszeres házi segítségnyújtás, Támogató szolgáltatás)
* **Marcali, Noszlopy u. 1.** - Idősek Otthona és Gondozóháza, Nappali ellátás (Ápolást-gondozást-, és átmeneti ellátást nyújtó bentlakásos ellátás, Idősek Klubja I.)
* **Marcali, Széchenyi u. 17.** -

**2.2. Integráció bemutatása**

**Igazgatás**

Igazgató

Igazgató helyettes

**Szociális szolgáltatások**

**Önálló szakmai vezetéssel**

Tanyagondnoki szolgáltatás

Étkeztetés

Házi segítségnyújtás

**Önálló szakmai vezetéssel**

Jelzőrendszeres házi segítségnyújtás

Közösségi pszichiátriai ellátás

Támogató szolgáltatás

**Önálló szakmai vezetéssel**

Nappali ellátás/ Idősek klubja I. – II.

Ápolást-gondozást-, és átmeneti elhelyezést nyújtó bentlakásos ellátás (Idősek Otthona és Gondozóháza)

**Gyermekjóléti szolgáltatások**

**Önálló szakmai vezetéssel:**

Család és gyermekjóléti szolgálat

Család és gyermekjóléti Központ

**Önálló szakmai vezetéssel:**

Bölcsőde

**Egészségügyi szolgáltatások**

**Önálló szakmai vezetéssel:**

Védőnői szolgálat

**2.3. Szakmai létszámok és szakképesítések**

**2.3.1. Engedélyezett létszámok alakulása**

**2016. január 1-től: 69 fő, 2016. április 1-től 67 fő.**

**Betöltött álláshelyek száma: 62**

Betöltetlen, helyettesítéssel elláttatva:

2016. 01. 01-2016.06.01: 1 fő védőnő

2016.06.01-től 2 fő védőnő

2016. 01. 01 -től: 1 fő családsegítő (család és gyermekjóléti szolgálat), 2 fő esetmenedzser (család és gyermekjóléti központ)

2016.05.20-tól további 1 fő esetmenedzser

**Helyettesítések alakulása szolgálatonként**

**Védőnői szolgálat**

Január 1- október 31: 1 fő helyettesítése üres álláshelyen

Június 01-től 2 fő üres álláshely miatt

**Család és gyermekjóléti szolgálat**

Január 1. – július 25-ig: 1 fő családgondozó helyettesítése GYED, 2016.07.25-től tartós táppénz miatt

**Család és Gyermekjóléti Központ**

Január 19. – április 30-ig: 2 fő, május 20-tól 3 fő esetmenedzser helyettesítése 2 üres állás, egy GYED miatt

**2.3.2. Rehabilitációs hozzájárulás fizetési kötelezettség:**

**Előírt létszám: 3 fő**

**Beszámítható létszám: 3 fő**

**Ténylegesen foglalkoztatottak száma:**

2016. 01. 01-től 3 fő

2016. 07.25-től 4 fő közalkalmazott

**2.3.3. Egyéb jogviszony alapján foglalkoztatottak:**

* 14-15 fő tiszteletdíjas,
* 4 fő szakmai szolgáltatást nyújtó vállalkozási szerződéssel (háziorvos, gyermekorvos, jogász, pszichológus).

**2.3.4. Táppénzes időtartamok**

Jelentősebb időtartamú táppénzt 7 fő vett igénybe, helyettesítésük megoldott volt.

**Családsegítő-gyermekjóléti szolgálat**

1 fő; családsegítő, 1 fő informatikus (munkahelyi baleset), 1 fő takarító, 1 fő igazgató helyettes: 226 munkanap, 316 naptári nap

**Bölcsőde**

1 fő kisgyermeknevelő52 munkanap, 74 naptári nap

**Házi segítségnyújtás**

4 fő szociális gondozó (1 fő munkahelyi baleset): 72 munkanap, 90 naptári nap

**Közösségi ellátás**

1 fő közösségi gondozó: 28 munkanap, 37 naptári nap

**Védőnői szolgálat**

1 fő védőnő: 25 munkanap, 26 naptári nap (GYÁP)

**CSED, GYED, GYES alakulása**

CSED február-április: 1 fő, május-október: 2 fő,

GYED január-október: 2 fő, november- december 3 fő

**2.3.5. Jubileumi jutalomban részesülők száma:**

40 éves: 1 fő (kisgyermeknevelő)

**2.3.6. Létszám leépítés, felmentés: 4 fő**

* Ügyelet gépkocsivezető: 3 fő
* Kisgyermeknevelő: 1 fő nyugdíjazás miatt

**2.3.7. Bértámogatások**

Munkaügyi Központ:

1 fő közfoglalkoztatott 2016.05.17.-2017.02.28. Támogatás: nettó: 853 490 + 168 417 anyagköltség = 1 021 907 Ft

**2.3.7. Önkéntes munka - Közösségi szolgálat**

Önkéntes munkát, és közösségi szolgálatot 248 alkalommal, 20 fő végzett az intézményben (1 112 óra 30 perc). Ebből intézmény dolgozója 4 fő, 187 órában.

**2.3.9. Szabálytalanságok kezelése**

Szabálytalanság nem történt.

**Kockázatkezelés felülvizsgálata:**

A szolgálatok a kockázatkezelést felülvizsgálták, módosítás nem történt.

**Összegezve:**

Az Orvosi ügyelet működtetésének szakfeladata elkerült az intézménytől, ennek következtében az ügyeleten dolgozó, nyolcórás munkaviszonyban alkalmazott három sofőr munkaviszonya a felmentési időt követően megszűnt az első negyedév során.

Egy fő gépkocsivezető átkerült az étkeztetés szakfeladatra, akinek a munkaviszonya közös megegyezéssel március 31-én szűnt meg.

Egy fő védőnő munkaviszonya áthelyezéssel május 01-től megszűnt, így már két státusz betöltetlen. A feladat elvégzése helyettesítéssel megoldott.

A szociális és gyermekjóléti szolgáltatások központi átszervezésének következtében az intézmény szervezeti struktúrája megváltozott: létrejött a Család és Gyermekjóléti Szolgáltatás, valamint a Család és Gyermekjóléti Központ.

Nagy nehézséget jelent, és magas kockázatot hordoz magában az üres álláshelyek (3 fő esetmenedzser, 1 fő családsegítő) betöltése. Az álláshelyeket folyamatosan hirdetjük.

**2.3.2. Szakképzettség**

**Szakképzettség alakulása intézményi szinten**

Szociális szakképesítéshez kötött státusok száma: 44

Szakképzettek száma: 45 fő

Szakképzetlenek száma: 1 fő

Betöltetlen: 3 fő

Szakképzettségi arány: 98 %

Egészségügyi szakképesítéshez kötött státusok száma: 11 fő

Szakképzettek száma: 6 fő

Betöltetlen: 2 fő

Szakképzetlenek száma: 3 fő

Szakképzettségi arány: 67 %

**Szakmai továbbképzésre kötelezettek száma 2016. szeptember 1-én:**

Szociális: 44 fő

Egészségügy: 6 fő

**2.4. Építészeti és tárgyi feltételek bemutatása**

A feladat ellátás építészeti és tárgyi feltételei valamennyi telephelyen a jogszabályi előírásoknak többségében megfelelnek.

**Marcali, Dózsa Gy. u. 9.** - Központi Iroda

Az épület részben akadálymentesített. Az irodák és a mellékhelyiségek akadálymentesítése nem megoldott. 2015-ben az épület nyílászárói hőszigeteltre lettek cserélve, továbbá megtörtént az épület külső falainak, valamint az épület tetejének a hőszigetelése is. Az épület hőháztartása érezhetően sokkal jobb lett. A jövőben indokolt még az épület belső festése, továbbá költségtakarékosság szempontjából a fűtés leválasztása a társasházról.

**Marcali, Katona J. u. 3.** - Bölcsőde

Az épület felújított, teljesen akadálymentesített.

**Marcali, Szigetvári u. 1.** - Idősek Klubja II.

Az épület felújított, teljesen akadálymentesített. Az eső csatorna és a tető javítása az év végén megtörtént. Az épület bútorzata, berendezései, felszerelési tárgyai az ellátottak életkori sajátosságainak megfelelnek, de nagymértékben elhasználódtak, cserére szorulnak.

**Marcali, Noszlopy u. 1.** - Idősek Otthona és Gondozóháza, Idősek Klubja I.

Az épület „akadálymentesített”, de az akadálymentesítés nem felel meg az építészeti előírásoknak. A folyosók túl szűkek, a mellékhelyiségek többségébe a mozgáskorlátozott idős személyek segédeszközzel bejutni nem tudnak. Az épület bútorzata, berendezései, felszerelési tárgyai, esztétikailag, és állagában nagyon elhasználódtak, mielőbbi cserére szorulnának.

A szakápolási minimumfeltételek nem biztosítottak.

Az ételmaradék tárolására az Állategészségügyi és Élelmiszer - Ellenőrző Hivatal előírásoknak megfelelő helyiséggel nem rendelkezünk. A mosás-, szárítás, külön helyiség hiányában, helyben nem megoldható. A fűtés és meleg vízszolgáltatás egyre gyakoribb problémát okoz a gépészeti feltételek elavultsága miatt. A tető tartószerkezete korhadt, teherbírása meggyengült, ezért több helyen a tető síkja besüllyedt.

Az épület jelenlegi állapotában már nem felel meg a szolgáltatás jogszabályi előírásainak.

**Marcali, Széchenyi u. 17.**

Az épület, egy része használaton kívül van, miután a Központi Ügyelet 2016. január 18-án átköltözött a Kórház épületébe. A használaton kívüli helyiségek fűtését a radiátorok elzárásával oldottuk meg. Az Emergency Service Kft számára át nem adott bútorok, eszközök az épületben maradtak. Az épületben tovább működik a gyermekorvosi szakrendelő és az 5-ös számú háziorvosi körzet.

A **területi munkához** a társult települések önkormányzatai az adott feladat elvégzését segítendő, elkülönített ügyfélfogadásra alkalmas fogadószobát, váróhelyiséget az önkormányzat épületében biztosítanak. Telefon, fax, fénymásolási lehetőség valamint zárható iratszekrény valamennyi helyen biztosított.

**II.**

**AZ INTÉZMÉNYI FELADATOK ELLÁTÁSA**

**1. Szociális szolgáltatások**

* 1. **Személyes gondoskodást nyújtó szociális alapszolgáltatások**
     1. **Tanyagondnoki szolgáltatás**

**1.1.1.1. Személyi és tárgyi és feltételek**

Tanyagondnoki feladattal az étkeztetésben foglalkoztatott gépkocsivezetőt bíztuk meg.

Szakképzettsége a jogszabályban előírtaknak megfelelő.

A szolgáltatást egy négyszemélyes Renault Cangoo-val biztosítjuk amely az intézmény más szolgálatai számára is rendelkezésre áll (Idősek Otthona lakói szakorvoshoz szállítása).

**1.1.1.2. Ellátási igények**

Az igénybevételek száma havi átlagban 95 alkalom (összesen:1 137 alkalom). Az autó 5 666 km-t futott a szolgálattal kapcsolatosan 2016. évben. A tanyagondnoki szolgálat feladat ellátásában részt vevő gépjármű összes futott kilométere: 366 220 km.

A szolgáltatást 2016-ban 37 fő gyótai lakos vette eddig igénybe, ez a település lakosságának 39%-a (összlakosság: 94 fő).

Az igénybevevők 47 %-a házi- és szakorvosi vizsgálatokra való eljutáshoz, valamint bevásárláshoz, gyógyszerkiváltáshoz (32%) kér segítséget. A tanyagondnok 4 fő étkeztetésében is közreműködik (igénybevételek 21%-a).

A tanyagondnok minden pénteken végiglátogatja a településrészen élő időseket és elbeszélget velük, segítséget nyújt nekik.

Térítésmentes ellátás.

* + 1. **Étkeztetés**
       1. **Személyi és tárgyi és feltételek**

A szolgáltatás ellátási területe Marcali mellett2016. január 04 napjával Sávoly településsel bővült.

Az étkeztetéssel kapcsolatos szervezési feladatokat szakmai vezető irányításával 2fő szociális asszisztens és egy gépkocsivezető osztott munkakörben végzi.

Étkeztetés szakfeladaton e mellett további egy fő látott el gépjárművezetői és helyettesítői feladatokat 2015. december 01-től, majd a dolgozó kérésére 2016. február 29-én közös megegyezéssel a szerződése felbontásra került.

A vásárolt élelmet, a Helvécia Étterem és a Gimnázium konyhája biztosítja. A diétás étkezés biztosítását igénybevevők részére a hét minden napján a Helvécia Étterem vállalta.

Előbbi saját gépkocsijával térítésmentesen szállítja az általa főzött ételt az ellátottaknak a hét minden napján.

A sávolyi étkezők részére a „GYÉK 2000” Kft konyhájáról biztosítjuk az ebédet, a településre a kiszállítást is ők vállalták.

A Gimnázium főzőkonyhájáról, a megrendelt adagokat az intézmény saját gépkocsija szállítja az igénybevevőkhöz.

**1.1.2.2. Ellátási igények**

2016. évben szociális étkeztetésben a nyilvántartás alapján 239 fő ellátott vett részt. Ebből 178 fő kiszállítással, 28 fő elvitellel, 33 fő helyben étkezéssel. Helyben étkezők közül 19 fő idősek nappali ellátásával egybekötve veszi igénybe az étkeztetést.

Az étkezést 98 fő vette igénybe szabad- és ünnepnapokon is. (kiszállítással 78 fő, személyes elvitellel: 14 fő, helyben étkezéssel 6 fő). Diétás étkezést 17 fő igényelt.

2016. évben 74 fő került felvételre (57 fő marcali, 17 fő sávolyi lakos), és 45 fő ellátása szűnt meg (49 fő marcali, 5 fő sávolyi lakos).

A megszűnések oka: 22 fő elhunyt, 32 fő a megállapodást felmondta (ellátási területen kívülre költözött 2 fő, 30 fő a továbbiakban nem tartott igényt az ellátásra).

Az igénybevevők jövedelmi helyzetük alapján, a helyi rendeletben (9/2015.(II.26.) számú rendelet 34.§) meghatározott kedvezménnyel vehetik igénybe a szolgáltatást. Jövedelmi helyzetük az alábbiak szerint alakult:

Egy főre eső jövedelme nem haladta meg az öregségi nyugdíjminimum 100%-át: 10 fő

Egy főre eső jövedelme nem haladta meg az öregségi nyugdíjminimum 150%-át: 16 fő

Egy főre eső jövedelme nem haladta meg az öregségi nyugdíjminimum 200%-át: 11 fő

Egy főre eső jövedelme nem haladta meg az öregségi nyugdíjminimum 300%-350 % át: 95 fő

Egy főre eső jövedelme meghaladja az öregségi nyugdíjminimum 300%-350 %-át: 71 fő

Nyilatkozattal vállalta az intézményi térítési díj megfizetését 1 év időtartamra: 8 fő

Marcali Város Önkormányzattal kötött ellátási szerződése fejében ellátott: 1 fő

Fenntartói döntés alapján egyéni térítési díjat fizet: 7 fő

Az állami **normatíva lehívása szempontjából** a naponta összesített létszám alapján az **éves mutató:(gondozási nap: 47 094/252**=186,9 fő ≈ 187 fő(leadott igény 180).

Településenként részletezve:

Marcali: 43.640/252=173,2 fő ≈ 173 fő

Sávoly: 3.454/252=13,7 fő ≈ 14 fő

**1.1.2.3. Kiszállítás és helyben fogyasztás indokoltsága**

Az ellátásban részesülők 71 %-a egyedülálló, 84 %-a 65 éven felüli, ebből 72 %-a 70 éven felüli 41 %-a 80 éven felüliek korcsoportjához tartozik. Étel kiszállítását elsősorban idős koruk, belgyógyászati-, mozgásszervi betegségükből adódó mozgáskorlátozottságuk indokolta.

A nők arányaiban többen veszik igénybe a szolgáltatást (61%), mint a férfiak (39%).

**Személyi térítési díjak beszedése**

Kiszámlázott személyi térítési díj összege: 20 854 645 Ft

Hátralék: 8 680 Ft

**1.1.3. Házi segítségnyújtás**

**1.1.3.1. Személyi és tárgyi feltételek**

A házi segítségnyújtás ellátási területe Marcali, Sávoly, Somogyzsitfa, Csákány, Szőkedencs, Somogysámson, Nemesvid és Somogysimonyi.

A működési engedélyben jóváhagyott ellátotti létszám 2014. december. 08. napjától 112 fő. A gondozónők száma 12,5 fő, 2016. május 17-től közfoglalkoztatás keretein belül segítő munkakörben foglalkoztat plusz egy főt a helyettesítési feladatok ellátására.

A 12 fő szociális gondozó és a segítő heti 40 órában, a vezető napi négy órában lát el gondozási feladatokat. Marcaliban 8,5 +1 fő segítő, Nagyszakácsiban 1 fő, Nemesvid, Somogysimonyi 2 fő, Csákány, Szőkedencs, Somogysámson, Somogyzsitfán, Sávoly 1 fő lát el házi gondozói feladatokat. A házi segítségnyújtásban részt vevő gondozónők szakképzettsége a jogszabályban előírtaknak megfelelő. Ebben az évben 1 fő megszerezte a szakképzettséget.

Valamennyi gondozónőnek 9-9 ellátottja van (5 fő személyi gondozás, 4 fő szociális segítés).

A segítő (közfoglalkoztatott) átlagosan 6 (összesen 572 gondozási nap)ellátottról gondoskodott.

A gondozónők területen való közlekedését hat hagyományos, egy elektromos kerékpár, egy saját gépkocsi használat és az intézményi gépkocsik segítik. Négy fő saját kerékpárt használ.

Az intézményünk, a házi segítségnyújtás igénybevevőinek mosási lehetőséget is biztosít, mert sok idős háztartásban nem áll rendelkezésre mosógép.

**1.1.3.2. Ellátotti igények**

Ez évben 142 igénybevevőt tartottunk nyilván, melyből 59 fő egyúttal a szociális étkeztetésben is részt vesz.

Újonnan felvettek száma 39 fő (29 marcali, 4 fő nemesvidi, 3 fő nagyszakácsi, 3 fő somogyzsitfai lakos), és 33 fő ellátása szűnt meg (22 fő marcali, 4 fő nagyszakácsi és 5 fő nemesvidi, 1-1 fő csákányi és somogyzsitfai lakos).

A megszűnések oka: 17 fő elhunyt, 13 fő felmondta a megállapodást (4 fő a továbbiakban nem tart igényt a szolgáltatásra, 9 fő tartós ellátást biztosító idősek otthonába, vagy hozzátartozóhoz költözött), megállapodásban meghatározott időtartam letelt 3 fő esetében.

|  |  |
| --- | --- |
| **Ellátotti létszám településenként**  **nyilvántartás alapján**  **2016. október 31-ig** | **Igénybevevők száma**  **fő** |
| Csákány | 4 |
| Kelevíz | 0 |
| Marcali | 100 |
| Nagyszakácsi | 11 |
| Nemesvid | 20 |
| Sávoly | 0 |
| Somogysámson | 0 |
| Somogysimonyi | 0 |
| Somogyzsitfa | 6 |
| Szőkedencs | 1 |
| **Összesen** | **142** |

Az **állami normatíva elszámolásának alapja (24 242/252=96,2 fő) 96 fő**

(a normatívát 95 főre igényeltük).

Megjegyzendő, hogy a napi kétszeri gondozásokat csak egyszer lehet figyelembe venni.

Gondozási napló alapján a naponta összesített ellátottak száma:

Csákány: 810/252=3,2 fő ≈ 3 fő

Marcali: 16.626/252=66 fő ≈ 66 fő

Nagyszakácsi: 1.817/252=7,2 fő ≈ 7 fő

Nemesvid: 3.741/252=14,8 fő ≈ 15 fő

Somogyzsitfa: 1.012/252=4 fő ≈ 4 fő

Szőkedencs: 236/252=0,9 fő ≈ 1 fő

**Összesen: 24.242/252=96,2 fő ≈ 96 fő**

**1.1.3.3. Ellátottak nem és kor szerinti megoszlása**

A házi segítségnyújtást mindkét nemnél leginkább a 75-89 éves korosztály veszi igénybe, az összes ellátotti létszám 66%-a. Az ellátottak 54 %-a 80 év feletti.

A nők (77%) arányaiban többen veszik igénybe a szolgáltatást, mint a férfiak (23%).

Az idős korukra egyedül maradt emberek azok, akik leginkább igénybe veszik az ellátást. Az ellátásban részesülők 83%-a egyedülálló.

**Személyi térítési díjak beszedése**

Kiszámlázott személyi térítési díj összege:1 382 487 Ft

Hátralék: 0 Ft

**1.1.4. Jelzőrendszeres házi segítségnyújtás**

**1.1.4.1.Tárgyi és személyi feltételek**

A szolgáltatást 13 tiszteletdíjas bevonásával biztosítjuk 24 órás készenléti ügyeletben.

A gondozónők riasztásához településenként 1-1 mobiltelefon, a sürgős beavatkozás ellátására elsősegélynyújtó táska biztosított.

A riasztások a nagyatádi, és a budapesti HB Rendszerház által működtetett diszpécserközpontba érkeznek, ahonnan történik az ellátott településén készenlétes gondozónő riasztása. A nagyatádi központtal 42, a HB Rendszerházzal 150 készülék segélyhívásának fogadására kötöttünk szerződést.

**1.1.4.2. Ellátotti igények**

Az igénybevevők száma az év során 201 fő volt. Ez évben 30 új ellátott felvételére, és 31 fő ellátott megszűntetésére került sor (elhunyt 9 fő, nem tart igényt a szolgáltatásra 22 fő.

Szociálisan rászorult:

Egyedül élő 65 éven felüli: 176 fő,

Egyedül élő súlyosan fogyatékos vagy pszichiátriai beteg: 3 fő

Kétszemélyes háztartásban élő 65 év feletti, illetve súlyosan fogyatékos vagy pszichiátriai beteg személy, amennyiben állapota indokolja a szolgáltatás folyamatos biztosítását: 21 fő

Nem rászorult 1 fő.

Az igénybe vevők 81 %-a nő.

**2016. évben a készülékek az alábbiak szerint kerültek kihelyezésre:**

|  |  |  |  |
| --- | --- | --- | --- |
| **Települések**  **neve** | **Nemek szerint**  **fő** | | **Összesen**  **fő** |
|  | **Nő** | **Férfi** |
| Marcali | 78 | 19 | 97 |
| Tapsony | 18 | 4 | 22 |
| Nikla | 5 | 0 | 5 |
| Csömend | 2 | 0 | 2 |
| Kelevíz | 1 | 0 | 1 |
| Kéthely | 7 | 1 | 8 |
| Balatonmáriafürdő | 6 | 1 | 7 |
| Balatonkeresztúr | 22 | 4 | 26 |
| Balatonberény | 11 | 3 | 14 |
| Balatonszentgyörgy | 11 | 4 | 15 |
| Balatonújlak | 2 | 1 | 2 |
| Gadány | 1 | 0 | 1 |
| **Összesen** | **164** | **37** | **201** |

Kivonulással járó segélyhívások száma: 98 (Marcali: 52, Nikla: 5, Kéthely: 3, Balatonkeresztúr: 7, Balatonberény: 10, Balatonszentgyörgy: 3, Balatonújlak: 1 Tapsony: 12). Kivonulással nem járó segélyhívások száma: 227.

A **finanszírozás elszámolásának alapjául** szolgáló gondozási napok száma:

**(62 199/366= 169,942) 170 fő** (normatívát 170 készülékre igényeltük)**.**

**Személyi térítési díjak beszedése**

Kiszámlázott személyi térítési díj összege: 1 008 170 Ft

Hátralék: 0 FT

**1.1.5. Család és gyermekjóléti szolgáltatás**

A családsegítés szervezeti keretei 2016. január 1-től jogszabályi kötelezés hatására alakultak át család és gyermekjóléti szolgálatokká. Ettől az időponttól, a szolgáltatás ellátási területe 12 településre (Marcali, Sávoly, Nagyszakácsi, Somogysámson, Somogyzsitfa, Csákány, Szőkedencs, Nemesvid, Somogysimonyi, Vése, Nemesdéd, Varászló) terjed ki.

**1.1.5.1. Család és gyermekjóléti szolgáltatás személyi és tárgyi feltételei**

A szolgáltatás feladatait az ellátási területen 4 fő családsegítői státusszal biztosítjuk. Egy dolgozók gyermekgondozási díjat vesz igénybe, feladatait pályázó hiányában belső helyettesítéssel láttattuk el. A szakmai vezetői feladatokat az év elején a család és gyermekjóléti központ vezetője, 2016. 09. 01-től a szolgálat egyik családsegítője osztott munkakörben látta el. Utóbbi jelenleg nem rendelkezik szakvizsgával, de vállalta, hogy 2 éven belül ez irányú kötelezettségének eleget fog tenni. A dolgozók szakképzettsége 100%.

A családgondozók számára biztosított a továbbképzés, a helyettesítés és az esetmegbeszélés lehetősége.

Kockázatok

1. Szakképzett munkaerő ellátottság bizonytalan. A helyettesítések biztosítása, finanszírozása folyamatos, azonban a dolgozók fokozatos kimerülése mellett a jelenlegi ágazati bérrendszer súlyosan veszélyezteti a szolgáltatás biztosítását.
2. Jogszabályok nagymértékű változása, annak napi szinten történő követése az előző kockázatokat erősíti.
3. Tárgyi feltételek biztosítása: a nyomtató cserére szorul, a szolgálati gépjármű szintén cserét igényel a rossz műszaki állapot és az elhasználódás miatt.

**1.1.5.2. A szolgálat szakmai tevékenysége**

A szolgálatot felkereső ügyfelek jellemző problémáit az alábbiak szerint lehet csoportosítani:

* 30% gyermeknevelési
* 20% ügyintézéssel kapcsolatos
* 15% életviteli probléma,
* 7% oktatási, nevelési elhanyagolás
* 6% családi-kapcsolati konfliktus
* 5% anyagi probléma,
* 4% információkéréssel kapcsolatos probléma
* 3% elhanyagolás
* 3% magatartászavar, teljesítményzavar
* 2% egyéb
* 2% szenvedélybetegség
* 1% családon belüli bántalmazás
* 1% lelki-mentális probléma
* 1% egyéb egészségi probléma

2016. évben a nyilvántartottak száma 160 család, 220 gyermek. Szociális segítőmunkában 81 család, 105 gyermeke részesült, védelembevétel alatt állt 31 család 42 gyermeke, nevelésbevétel alatt 40 család 63 gyermeke, utógondozásban részesült 8 család 10 gyermeke.

Az ügyfélforgalom: 2016. évben Marcali és terület összesen 5 226 fő volt. Ebből 2 942 fő a Marcali forgalom, a terület 2 284 fő volt.

Családlátogatások száma: Marcaliban 627, területen: 1 387 alkalom, összesen:2014.

**Települési adatok:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Család és gyermekjóléti szolgálat által szociális segítő munkában gondozott**  **Családok/gyermekek száma**  **2016. október 31-ig** | | | | | | | |
| **Sorszám** | **Település** | **Szsm.** | **Nv.** | **VV.** | **Ug.** | **Összesen** | **Forgalom** |
| 1. | Marcali | 31/44 | 13/18 | 14/21 | 2/3 | 60/86 | 2 535 |
| 2. | Sávoly | 5/7 | 3/3 | 0/0 | 2/2 | 10/12 | 242 |
| 3. | Nagyszakácsi | 1/1 | 2/4 | 0/0 | 1/1 | 4/6 | 127 |
| 4. | Vése | 3/4 | 4/9 | 5/6 | 1/1 | 13/20 | 175 |
| 5. | Nemesdéd | 16/16 | 5/6 | 3/1 | 0/0 | 24/23 | 425 |
| 6. | Varászló | 2/2 | 0/0 | 1/1 | 0/0 | 3/3 | 64 |
| 7. | Somogyzsitfa | 2/4 | 4/6 | 2/3 | ½ | 9/15 | 163 |
| 8. | Csákány | 2/2 | 0/0 | 0/0 | 0/0 | 2/2 | 17 |
| 9. | Somogysámson | 9/11 | 5/9 | 2/3 | 0/0 | 16/23 | 347 |
| 10. | Szőkedencs | 4/7 | ½ | 1/1 | 0/0 | 6/10 | 78 |
| 11. | Nemesvid | 6/7 | 3/6 | 3/6 | 1/1 | 13/20 | 261 |
| 12. | Somogysimonyi | 0/0 | 0/0 | 0/0 | 0/0 | 0/0 | 0 |
| **Összesen** | | 81/105 | 40/63 | 31/42 | 8/10 | 160/220 | 4 434 |

|  |  |  |  |
| --- | --- | --- | --- |
| **A családsegítőkre eső családok száma**  **2016. október 31-ig** | | | |
| **Körzet** | **Család** | **gyermek** | **Forgalom** |
| **Marcali** | **31** | **45** | **2 942** |
| **Somogyzsitfa** | **45** | **70** | **1 043** |
| **Nagyszakácsi** | **54** | **64** | **1 241** |
| **Helyettesített körzet Marcali** | **29** | **41** |  |
| **Összesen** | **154** | **213** | **5 226** |

Az egy családsegítőre eső családok száma nem lehet 25 -nél több (15/1998. (IV.30.) NM rendelet 1.sz. melléklet I. 1.a).

A jelzőrendszeri tagoktól összesen 153 jelzés érkezett. A jelzéseket zömében köznevelési intézményektől 85 db (56%), egészségügyi szolgáltatóktól 24 db (16%), rendőrségtől 11 db (7%), önkormányzatoktól, jegyzőtől 9 db (6%), személyes gondoskodást nyújtó szociális szolgáltatótól 7 db (5%), védőnőktől 5 db (4%), állampolgároktól 6 db (4%), kisgyermekek napközbeni ellátását nyújtóktól 4 db (3%), párfogó felügyelői szolgálattól 1 db (1%) és gyámhivataltól 1 db (1%) kaptuk.

A főbb veszélyeztető okok a következők voltak:

* nevelési probléma 53%,
* magatartás- és teljesítményzavar 15%,
* családi konfliktus 13%,
* szülők- család életvitele 6%,
* szülők betegsége 3%.

**Hajléktalanok**

A szolgálat által nyilvántartott Marcaliban élő hajléktalanok száma 2016. 12. 31-én 2 fő volt, akik nem lakás céljára szolgáló helyiségben (lakókocsiban, pincében, fűtetlen-romos házban) tartózkodnak.

**Szakmaközi megbeszélések**

A 15/1998. NM rendeletnek megfelelően, időarányosan 6 szakmaközi megbeszélést tartottak, a megjelenési arány nagyon alacsony, 28,9% volt.

**Szabadidős programok:**

Az idei év során 7 szabadidős programot (táborozást, sportnapot, strandolási lehetőséget) szerveztek, melyen összesen 145 fő vett részt.

A sávolyi gyermekek számára 3 alkalommal biztosítottak strandolási lehetőséget: 2016. 07. 07-én *15 fő*, 2016.07.14-én *11 fő*, 2016. 08. 04-én 17 fő vett részt, összesen *43 fő részére*.

**Pályázatok-szabadidős programokra:**

1. 2016.06.27.-07.01. között „Mesés nyár vár ránk” címen 20 gyermek (11 sávolyi, 4 nagyszakácsi-2 jött el, 3 somogyzsitfai, 1 csákányi, 1 szőkedencsi) zánkai Erzsébet táborban való részvétele.
2. 2016.08.05-én „Hátrányos helyzetű gyermekek egészséges célú szabadidő eltöltése” címen a Humán, Köznevelési, Egészségügyi és Szociális Bizottsághoz benyújtott pályázat Sportnap szervezése 35 gyermek (Somogyzsitfa, Csákány, Marcali, Sávoly, Horvátkút) számára.
3. 2016.08.08.-08.12. közötti időszakban tervezett Napközi Erzsébet tábor 20 marcali gyermek számára.

**Önkéntes munka szervezése**

4 fő önkéntes segítette szolgálatunk munkáját: 3 fő (saját dolgozó) felügyeletet biztosított táborozó gyerekeknek.

1 fő az Ételt az Életért Alapítvány heti egy alkalommal történő ételosztásán végzett önkéntes munkát.

**Adománygyűjtés-, közvetítés**

A nagyatádi DEH Magyarország Kft-től térítésmentesen három alkalommal 60 karton fagyasztott pékárut kaptunk, a marcali, Hétszínvirág Általános Iskola, a marcali Gombácska óvoda, a marcali Anna szeretetotthon, marcali Idősek Otthona és Gondozóháza, somogysámsoni Általános Iskola és Horvátkút településrész lakosai között osztottuk szét.

Ezen felül közvetítésünkkel a Kéthelyi Szociális Szolgáltató Központ is 2016. 10.14-én 70 karton fagyasztott pékárut kapott.

Az Ételt az Életért Alapítvány szolgálatunkon keresztül 15-20 db kisebb játékot és 2db játékkonyhát adományozott a marcali Gombácska óvodának.

2015. 11. 11. óta az Ételt az Életért Alapítvánnyal közösen heti egy alkalommal 160-200 rászoruló számára nyilvános ételosztást szervezünk, az osztást egy fő önkéntes részvételével segítjük.

103 család számára közvetítettünk ruházatot, cipőt, tartós élelmiszert, tisztálkodó szert, bútort.

**Krízissegély nyújtása**

Pénzbeli krízissegélyt 61 főnek összesen 220 105 Ft értékben nyújtottak.

**Nyári gyermekétkeztetés**

Marcali városban részt vettünk a nyári gyermekétkeztetés megszervezésében: Marcaliból 9 fő, Boronkáról 8 fő, Bizéről 8 fő, Horvátkútról 11 fő számára (összesen 36 fő számára) a Marcali Közös Önkormányzati Hivatal napi egyszeri térítésmentes meleg étkezést. Az ebédet helyben lehetett elfogyasztani, csak a csatolt településrészekre volt kiszállítás. Intézményünk 3 fővel az étkezések idejére napi 1 órás felügyeletet biztosított.

**Őszi szünidei gyermekétkeztetés**

Marcali városban részt vettünk a nyári gyermekétkeztetés megszervezésében: Marcaliból 8 fő, Boronkáról 5 fő, Bizéről 2 fő, Horvátkútról 8 fő számára (összesen 23 fő számára) a Marcali Közös Önkormányzati Hivatal napi egyszeri térítésmentes meleg étkezést. Az ebédet helyben lehetett elfogyasztani, csak a csatolt településrészekre volt kiszállítás. Intézményünk 1 fővel az étkezések idejére napi 1 órás felügyeletet biztosított.

**Téli szünidei gyermekétkeztetés**

Marcali városban részt vettünk a nyári gyermekétkeztetés megszervezésében: Marcaliból 38 fő, Boronkáról 4 fő, Bizéről 5 fő, Horvátkútról 5 fő számára (összesen 52 fő számára) a Marcali Közös Önkormányzati Hivatal napi egyszeri térítésmentes meleg étkezést. Az ebédet éthordóban el lehetett vinni, a csatolt településrészekre volt kiszállítás. Intézményünk 1 fővel az étkezések idejére napi 0,5 órás felügyeletet biztosított.

**STEP Kártya**

Az Őszinte Mosoly Közhasznú Alapítvánnyal kötött együttműködési megállapodásban (2016.07.20) együttműködő partnerként vállaltuk, hogy felkutatunk rászoruló, egy- vagy többgyermekes családokat, akiknek szociális helyzetét javíthatja a „STEP” mozgalom, és az Alapítvány által biztosított, sorszámozott kedvezménykártyákat kiosztjuk. 2016. 12. 31-ig STEP kártyában 51 család részesült: Somogysámsonban 26, Marcaliban 19, Nemesviden 3, Sávolyon 2, Nemesdéden 1 család

Térítésmentes ellátás.

**1.1.6. Támogató szolgáltatás**

A támogató szolgáltatás ellátási területe Marcali kistérség közigazgatási területe.

Az ellátás finanszírozása az NRSZH-val 2015. december 31-ig meghosszabbított finanszírozási szerződés keretében történik.

**1.1.6.1. Személyi és tárgyi feltételek**

A támogató szolgálat feladatait egy vezető, két fő személyi segítő és egy fő gépkocsivezető végzi. Az alkalmazottak szakképesítésének aránya 100%.

A szállítási feladatok ellátása céljából a szolgálat rendelkezik egy Renault Traffic típusú 9 személyes, akadálymentes kisbusszal (JRZ-074). A gépkocsi műszaki állapota tovább romlott. Többször kellett javítani, ezért ebben az évben is a gépkocsi szerviz szükséglete magasabb volt a tervezettnél. A gépkocsi 2016.-ban 45 246 km-t futott, melyből 29 903 km hasznos. Nem figyelembe vehető hasznos kilométer: 499 km (szociálisan nem rászorultakkal megtett kilométerek száma). Egyéb kilométer: 15 343 km.

**1.1.6.2. A szolgáltatást igénybevevők létszámának alakulása**

Október 31-ig 51 igénybevevő volt nyilvántartásba véve a szolgálatnál. Újonnan felvettek száma 7 fő, a megszűntek száma 5 fő. A megszűnések okai: 3 fő elhunyt, határozott idő lejárta 2 fő.

Az igénybevevők 75 %-a (38 fő) marcali lakos, a többi igénybevevő további tíz településen oszlik meg az alábbiak szerint:

|  |  |  |  |
| --- | --- | --- | --- |
| **Igénybevevők száma**  **2016.** | | | |
| ***Települések*** | **Nő**  **fő** | **Férfi**  **fő** | **összesen**  **fő** |
| Marcali | 28 | 10 | 38 |
| Nemesdéd | 1 | 0 | 1 |
| Nemesvid | 0 | 2 | 2 |
| Szegerdő | 0 | 1 | 1 |
| Mesztegnyő | 1 | 1 | 2 |
| Szenyér | 0 | 1 | 1 |
| Somogyzsitfa | 1 | 0 | 1 |
| Vése | 1 | 1 | 2 |
| Főnyed | 1 | 0 | 1 |
| Sávoly | 0 | 1 | 1 |
| Vörs | 1 | 0 | 1 |
| **Összesen** | **34** | **17** | **51** |

Az igénybevevők korcsoport összetétele nagyon vegyes. A legmagasabb számban 5-15 (13 fő) és a 41-90 (33 fő) éves korúak képviseltetik magukat. A nők aránya 67 %, a férfiaké (33 %).

2016-ben a rászorultak száma összesen 24 fő, melynek a fogyatékossági típusok szerinti megoszlását az alábbi táblázat mutatja.

|  |  |
| --- | --- |
| **Fogyatékossági típusok**  **2016 október 31-ig** | **fő** |
| Értelmi | 9 |
| Mozgásszervi | 5 |
| Látás | 2 |
| Hallás | 2 |
| Autista | 5 |
| Halmozott | 1 |
| **Összesen** | **24** |

Információ szolgáltatások száma: 98

**Október végéig a személyi segítés és a szállító szolgáltatás együtt 8 196,731** **feladategységet teljesített** (2016. évre jóváhagyott feladategység: 3 300).

**Ebből:**

Személyi segítés 2 315,833(28,3%) feladategység:

* halmozott vagy autista személyek személyi segítéséből 1 605,33,
* egyéb szociálisan rászorultak személyi segítéséből **710,5** feladategységet teljesítettünk.

A szállító szolgálat 5 880,89 (71,7%)feladategység.

Pályázatok

Az NRSZH „képzések és továbbképzések részvételi díjának támogatása” címén szupervízióra 200 e Ft, az „Informatikai fejlesztés, informatikai eszközök beszerzése, szoftver beszerzés címen 150 e Ft támogatásban részesült.

Marcali Város Önkormányzata Szociális Bizottság Támogatása „Mi világunk a Te világod” programhoz 285 e Ft.

**Személyi térítési díjak beszedése**

Kiszámlázott személyi térítési díj összege

Szállítás: 675 610 Ft

Személyi segítés:47 565 Ft

Térítési díj hátralék nincs.

**1.1.7. Közösségi pszichiátriai ellátás**

A szolgáltatásra vonatkozó működési engedélyünk 40 fő ellátását tette lehetővé 2016 évben is. A szolgáltatás ellátási területe: Marcali kistérség közigazgatási területe.

**1.1.7.1. Személyi és tárgyi feltételek**

A közösségi ellátást, a támogató szolgálat vezetője irányításával, két fő közösségi gondozóval, és egy pszichiáter végzettséggel rendelkező tanácsadóval biztosítjuk. A foglalkoztatottak szakképesítésének aránya 100 %.

A területet saját gépkocsi használattal látják el.

**1.1.7.2. A szolgáltatást igénybevevők létszámának alakulása**

A nyilvántartás alapján ebben az évben, közösségi ellátás keretében 49 fő pszichiátriai beteg ellátását biztosítottuk, melyből 8 fő került idén felvételre, és 6 esetben kellett ellátást megszüntetni, melynek okai: 3 fő nem tartott igényt a szolgáltatásra, 2 fő elköltözött, 1 fő tartós kórházi ápolást vesz igénybe.

Az éves feladatmutató az említett időszakban 42. A gondozásban töltött napok száma 12 829.

Igénybevevők 98%-a gazdasági szempontból inaktív.

|  |  |  |  |
| --- | --- | --- | --- |
| **Igénybevevők száma**  **2014. október 31-ig** | | | |
| **Település** | **Nő**  **fő** | **Férfi**  **fő** | **Összesen**  **fő** |
| Marcali | 15 | 12 | 27 |
| Táska | 2 | 1 | 3 |
| Nikla | 1 | 0 | 1 |
| Mesztegnyő | 0 | 3 | 3 |
| Csömend | 1 | 0 | 1 |
| Kéthely | 1 | 1 | 2 |
| Balatonkeresztúr | 0 | 2 | 2 |
| Balatonmáriafürdő | 1 | 0 | 1 |
| Balatonberény | 2 | 1 | 3 |
| Balatonújlak | 1 | 1 | 2 |
| Tikos | 2 | 0 | 2 |
| Vörs | 1 | 0 | 1 |
| Gadány | 0 | 1 | 1 |
| **Összesen** | **27** | **22** | **49** |

**Feladat mutató:** 15 434/366=**42,169** (támogatási igényünk 40 fő volt).

**Térítésmenetes ellátás.**

Pályázatok

Az NRSZH „képzések és továbbképzések részvételi díjának támogatása” címén szupervízióra 200 e Ft, az „Informatikai fejlesztés, informatikai eszközök beszerzése, szoftver beszerzés címen 150 e Ft támogatásban részesült.

**1.1.8. Nappali ellátás**

A nappali ellátás ellátási területe 2016. január 1- től; Csákány, Marcali, Nagyszakácsi Nemesvid, Sávoly, Somogysámson, Somogysimonyi, Somogyzsitfa, Szőkedencs.

**Nappali ellátás telephelyei**

* Marcali, Noszlopy u. 1. - Idősek Klubja I. 30 férőhely
* Marcali, Szigetvári u. 1. - Idősek Klubja II. 20 férőhely

**1.1.7.1. Személyi és tárgyi feltétele**

Az **I. számú Klub** (Noszlopy u. 1.) önálló szakmai létszámmal nem rendelkezik, a szolgáltatást az Idősek Otthona és Gondozóháza alkalmazotti létszámával biztosítjuk.

A **II. számú Idősek Klubja** (Szigetvári u. 1.) szakmai létszámai

1 fő vezető (osztott munkakörben az Idősek Otthona vezetője)

1 fő szociális gondozó

Az év során 1 fő nyugdíjas volt dolgozónk önkéntes tevékenységével folyamatosan segítette a szolgáltatást.

**1.1.6.3. Ellátotti igények változása**

Az **I. számú Idősek Klubjában a** nyilvántartottak száma 18. Három fő felvétele történt, és az év során 6 fő ellátását szüntettük meg. A megszűnés okai: 1 fő elhunyt, 5 fő nem tart igényt a szolgáltatásra. Egy fő Somogyzsitfáról jár be az I. számú klubba.

**Gondozási napok száma: 2 991**

A **II. számú Idősek Klubja** nyilvántartottak száma átlag 23 fő. Az év során 3 főt vettünk fel, és 3 fő ellátását szüntettük meg (3 fő nem tart igényt a szolgáltatásra).

**A gondozási napok száma: 4 910**

**A nappali ellátás mutatója, a két Klub 50 férőhelyén: 7 901/252=31,35=31** (33 fő igényt adtunk le)**.**

Férőhely kihasználtság (beíratottak/ férőhelyek száma): 82%

Kapacitás kihasználtság (gondozási napok száma/férőhelyek száma): 63%

Az I. számú Klub igénybevevőinek 50 %-a férfi, míg a 50 %-a egyedül élő nő.

Az ellátottak 67 %-a családban él.

A II. számú Klub tagjaink 36 %-a férfi, 64 %-a nő. Egyre magasabb azok aránya –főként a férfiak között - akik nyugdíjkorhatár alattiak, és rokkantak (3 nő, 5 férfi).

Az ellátottak 90 %-a egyedül él.

Térítésmentes ellátás

**1.2. Személyes gondoskodást nyújtó szakosított szociális ellátás**

**1.2.1. Ápolást-gondozást-, és átmeneti elhelyezést nyújtó bentlakásos ellátás**

**1.2.1.1. Idősek Otthona és Gondozóháza (Noszlopy u. 1.)**

Az Idősek Otthona és Gondozóháza célja és feladata, hogy a meghatározott gondozási szükséglettel rendelkező, de rendszeres fekvőbeteg-gyógyintézeti kezelést nem igénylő, a rá irányadó öregségi nyugdíjkorhatárt betöltött személy látható el, feltéve, hogy ellátásuk más módon nem oldható meg.

Az intézmény feladata továbbá, hogy ideiglenes jelleggel legfeljebb egyévi időtartamra teljes körű ellátást biztosítson átmeneti elhelyezéssel azoknak az időskorúaknak, vagy 18. életüket betöltött beteg személyeknek, akik betegségük miatt vagy más okból otthonukban időlegesen önmagukról nem képesek gondoskodni.

**1.2.1.2. Személyi és tárgyi feltételek**

Idősek Otthona és Gondozóháza személyi feltételei a jogszabályi feltételeknek részben megfelelnek. A feladat ellátást 7 fő szakmai és 4 fő technikai létszámmal biztosítjuk (1 fő helyileg a bölcsőde mosodájában). A szakápolási feladatok ellátásához a megfelelő szakképzettséggel jelenleg két fő rendelkezik.

**Tárgyi feltételek**

Az idősek elhelyezésére, kiszolgálására szolgáló épület részbeni felújítása megtörtént. A berendezési eszközök, bútorok is egyre inkább cserére szorulnak. A főbejáratnál a csapadékvíz nem tud elfolyni, esőzésekkor az épületet nem lehet megközelíteni.

A múlt évben az alábbi fejlesztések szolgálták az ellátás színvonalának javítását:

Közmunkaprogram támogatásával, a 2015.-ben megvásárolt anyagok felhasználásával:

* főbejárati terasz újra járólapozása,
* gazdasági és főbejáratnál a korlátok újra deszkázása és festése
* étkezőben a málló vakolatrész le lett javítva
* étkező parkettája fel lett csiszolva, újra lakkozva
* étkező, közlekedő folyosó, személyzeti öltöző, gazdasági bejárat közlekedő festése megtörtént
* személyzeti öltöző festése,
* a gazdasági és főbejáratnál szúnyogháló készült az ajtóra.

Az intézményi költségvetésből:

* + az ablakokra új nylon függöny, adagtálak, ipari mosógép (Bölcsődénél van üzembe állítva), 3 db elektromos kórházi ágy és 3 db decubitus matrac beszerzése történt meg.

A Családokért közalapítvány támogatásával betegellátáshoz/gondozáshoz az alábbi eszközök kerültek beszerzésre:

* Decubitus megelőző és gyógyító párnák (sarokgyűrűk, sarok párna)
* lábtámaszok
* Ágyrövidítő
* Hengerpárna
* Oldal támasztó párna (oldalfekvő helyzetnél kitámasztáshoz)
* Betegágy asztal
* Szívószálrögzítők
* Itató poharak
* Kerekes székhez rögzítők
* Vizeletgyűjtő edény (kacsa) tartó ágyra
* Nagyképernyős TV készülék
* Mikrohullámú sütő

**1.2.1.3. A feladatellátás szakmai tartalma, módja**

Az Idősek Otthona és Gondozóházában ellátás - 2008. január 1. után - a napi 4 órát meghaladó illetve a külön jogszabályban meghatározott egyéb körülményeken alapuló gondozási szükségletet igazoló szakvélemény alapján nyújtható.

Az év végéig, az **Idősek Otthonában** a 19 férőhelyen 23 főt tartottunk nyilván. (Demens ellátott nem volt.

**A gondozási napok száma 5 794**

**A normatívához a demens mutató: 0.**

**Normatívához a mutató: 6 953/366=18,99) 19**

A férőhely kihasználtság 100 %.

Kapacitás kihasználtsága 100%.

Az év során 4 fő ellátása szűnt meg (4 fő elhunyt), és 4 új ellátottat vettünk fel az átmeneti ellátás férőhelyéről. Átlag életkor 82 év.

A várakozók száma 7 fő.

Az igénybevevők 47 %-a rendelkezik a nyugdíjminimum kétszeresét meghaladó jövedelemmel Az intézményi térítési díj (90 000 Ft) fizetése 16 ellátott esetében biztosított, ez az ellátottak 84 %-a.

Egy fő intézményi térítési díjat fizet. Kilenc fő önként vállalta az intézményi térítési díj megfizetését, 8 fő jövedelemhányadot fizet.

Utóbbiak esetében: 4 főnél a személyi térítési díj és az intézményi térítési díj különbözetét a hozzátartozó teljes mértékben megtéríti. Két fő díját eltartója fizeti, egy fő jövedelemhányadot fizet, a különbözetet jelentős ingatlanvagyonán bejegyzett jelzálogjog fedezi.

**Személyi térítési díjak beszedése**

Kiszámlázott személyi térítési díj összege: **18 562 630 Ft**

**Befolyt** személyi térítési díj összege**: 18 198 810 Ft**

**Hátralék:**

1 fő (Vidus Györgyné): 483 625 Ft (havonta törleszt a tartozásából)

1 fő (Huszár Zoltán) 123 360 Ft +13 800 Ft ingatlant terhelő jelzálogjog, melyre a jelzálogjog bejegyzést kezdeményeztük.

1 fő (Lakatos János) 14 410 Ft

1 fő (Berta Jánosné) 38 920 Fthagyatéki teherként maradt tér. díj hátralék, rendezése várható

1 fő (Csizmadia Lászlóné) 45 820 Fthagyatéki teherként maradt tér. díj hátralék rendezése várható

**Összesen:**  **706 135 Ft** +13 800 Ft ingatlant terhelő jelzálogjog, melyre a jelzálogjog bejegyzést kezdeményeztük.

Hátralék okai: Két főnek nyugdíján bírósági letiltás van szeptember hónaptól, e miatt nem volt képes a teljes személyi térítési díját megfizetni.

Az **Idősek Gondozóháza** kapacitás kihasználtsága 97 %, férőhely kihasználtsága 100% volt. A három férőhelyen 10 főt tartottunk nyilván. Átlag életkor 76 év.

Gondozási napok száma: 1 079

**Normatívához a mutató:** 1 079**/366=2,95) 3 fő**

Az év során 9 fő ellátása szűnt meg, és 9 fő felvételére került sor. Várakozók száma: 5 fő.

Az intézményi térítési díjat fizetett 5 fő, a törvényi maximumot, jövedelmük 60%-át fizete 5 fő, egy fő esetében az intézményi térítési díjat eltartója fizeti személyi térítési díjként.

**Személyi térítési díjak beszedése**

Kiszámlázott személyi térítési díj összege: 1 457 370 Ft

Hátralék nem keletkezett.

**1.2.1.4. Az intézmény által nyújtott szolgáltatások**

**Étkeztetés megszervezése**

Az étkeztetés vásárolt élelmezés formájában biztosított, naponta három alkalommal (reggeli, ebéd, vacsora), a „Helvécia” étteremből.

Ha az ellátást igénybevevő egészségi állapota indokolja, részére,- orvosi javaslatra –az orvos előírásainak megfelelő diétát a „Helvécia” étteremből biztosítunk.

**Ruházat, textília biztosítása**

A személyes ruházat javítása a gondozónők és ellátottak bevonásával intézményen belül, tisztítása a bölcsődei mosókonyhán történik.

**Egészségügyi ellátás**

A bentlakásos intézmény biztosítja az ellátást igénybevevők egészségügyi ellátását.

Az intézmény megbízási szerződés keretében heti 4 órában biztosít rendszeres orvosi felügyelet.

A kórház és a rendelőintézet közelsége lehetővé teszi a lakók számára, hogy szakorvosi ellátásban részesüljenek. A mozgásukban korlátozottakat gépkocsival szállítjuk.

**Mentális gondozás, foglalkoztatás**

Az ellátottak napi szinten részt vesznek a foglalkozásokon (felolvasás újságokból, néphagyományok, adott témáról beszélgetés, video vetítés, szalvétahajtogatás, diótörés, stb.), minden hónap első péntekjén Iván atya gyónási lehetőséget biztosít helyben.

Jeles ünnepnapokról megemlékeztünk, megtartottuk az idősek világnapját.

**Alapfeladatokon túl nyújtott szolgáltatások**

A lakók kényelme érdekében az otthon alapfeladatot meghaladó szolgáltatásokat is biztosít (fodrász, manikűr, pedikűr, masszőr, gyógytornász) térítés ellenében.

Lehetősége van az otthon lakóinak az intézményi gépkocsi igénybevételére, melyért a házirendben meghatározottak szerinti térítést kell fizetni.

**2. Gyermekvédelmi ellátások**

**2.1 Személyes gondoskodást nyújtó gyermekjóléti szolgáltatás**

**2.1.1. Család és gyermekjóléti központ**

A központ ellátási területe 2016.01.01-től a Marcali Járás 37 településére terjed ki.

**2.1.1.1. Személyi feltételek és tárgyi feltételek**

A szolgáltatásra a fenntartó által biztosított 7 fő esetmenedzseri státuszból jelenleg 3 főt foglalkoztatunk. Ebből 2 fő esetmenedzser (melyből 1 fő helyettesítési feladatokat is végez), 1 fő szakmai vezető, aki esetmenedzseri feladatokat is végez. A központ munkáját 1 fő szociális asszisztens (aki a család- és gyermekjóléti szolgálat asszisztensi feladatait is ellátja) segíti.

A szakmai vezetői feladatokat egy szakvizsgával rendelkező szociális munkás látja el, aki helyettesítéssel, továbbá járási jelzőrendszeri tanácsadói feladatok ellátásával is meg van bízva.

A Központnál dolgozók szakképzettsége jelenleg 75%. Egy esetmenedzser várhatóan 2017. februárban szerzi meg a szakirányú végzettséget.

Az esetmenedzserek számára biztosított a továbbképzés, a helyettesítés és az esetmegbeszélés lehetősége.

Személyi feltételek nem felelnek meg a hatályos 15/1998. (IV.30.) NM rendeletben foglaltaknak: jelentkezők hiányában a meglévő esetmenedzseri státuszokat betöltése nem biztosított.

Tárgyi feltételek részben megfelelőek: a dolgozók számára biztosított a mobiltelefon, számítógépek, irodai berendezések; azonban a területi munka miatt indokolt lenne egy gépkocsi beszerzése (jelenleg a tanyagondnoki szolgálattal és az idősotthonnal közösen használnak egy gépkocsit).

**2.1.1.2. A központ szakmai tevékenysége**

**Igénybe vevők száma**

|  |  |  |
| --- | --- | --- |
| **Hatósági intézkedések**  **2016. évben** | **Gyermek** | **Család** |
| védelembe vétel | 67 | 35 |
| ideiglenes hatályú elhelyezés | 1 | 1 |
| nevelésbe vétel | 135 | 84 |
| utógondozás | 13 | 10 |
| **Összesen** | **216** | **130** |

**Összes igénybe vevő száma (folyamatban lévő+megszűnt)**

|  |  |  |
| --- | --- | --- |
| **Hatósági intézkedés** | **Gyermek** | **Család** |
| védelembe vétel | 137 | 78 |
| ideiglenes hatályú elhelyezés | 13 | 8 |
| nevelésbe vétel | 171 | 112 |
| utógondozás | 18 | 13 |
| **Összesen** | **341** | **213** |

A legtöbb munka a nevelésbe vétel alatt álló gyermekek családba történő visszahelyezése kapcsán folyik. Pozitívumként értékelhető, hogy 11 családnál folyik családjából kiemelt gyermek visszahelyezése érdekében utógondozás.

A legtöbb igénybe vevő Marcali, Somogyszentpál, Vése, Nemesdéd, Nemesvid, Somogysámson, Böhönye, Szenyér és Pusztakovácsi településen található.

**Megszűnt igénybe vevők száma (2016.01.01-12.31)**

|  |  |  |
| --- | --- | --- |
| **Hatósági intézkedés** | **Gyermek** | **Család** |
| védelembe vétel | 70 | 43 |
| ideiglenes hatályú elhelyezés | 12 | 7 |
| nevelésbe vétel | 38 | 30 |
| utógondozás | 5 | 3 |
| **Összesen** | **125** | **83** |

Az egy esetmenedzserre eső családok száma: **31,5.** Az egy esetmenedzserre eső családok száma ugyan nem haladja meg a 15/1998. NM rendeletben előírt 50 családot, azonban a családokban több gyermek is van, a hatósági intézkedések felülvizsgálatai (egy családban akár többfél gondozási tevékenységforma szerint) sokszor más-más időpontban vannak.

|  |  |
| --- | --- |
| **Hatósági intézkedéshez kapcsolódó tevékenységek**  **2016. október 31-ig** | |
| szociális segítő tevékenység | 0 |
| esetkonferencián részvétel | 124 |
| első védelembe vételi tárgyaláson való részvétel | 15 |
| felülvizsgálati tárgyaláson való részvétel-nevelésbe vétel esetén | 47 |
| felülvizsgálati tárgyaláson való részvétel-védelembe vétel esetén | 35 |
| elhelyezési értekezleten, illetve tárgyaláson való részvétel | 0 |
| családlátogatás | 98 |
| környezettanulmány készítésében való közreműködés | 11 |
| környezettanulmány készítése önállóan | 12 |
| egyéb | 692 |
| nevelésbe vett gyermek gondozási helyen történő felkeresése | 61 |
| **Összesen** | **1 095** |

Az esetmenedzserek nagy számban vettek részt esetkonferenciákon és felülvizsgálati tárgyalásokon, látogattak meg nevelésbe vett gyermekeket gondozási helyükön. Az egyéb kategóriába soroltuk a más szakemberekkel telefonon-, vagy személyesen történt esetkonzultációkat, kliensekkel való személyes találkozásokat, egyéb tevékenységeket.

|  |  |
| --- | --- |
| **Hatósági intézkedésre tett javaslatok**  **2016. év** | |
| védelembe vétel | 25 |
| megelőző pártfogás | 1 |
| ideiglenes hatályú elhelyezés | 2 |
| nevelésbe vétel | 23 |
| családbafogadás | 9 |
| **Összesen** | **60** |

Látható, hogy az ellátási terület nagyságához képest az esetmenedzserek nem nagy számban tettek javaslatot hatósági intézkedésekre. Ez köszönhető annak, hogy a szolgálatok igyekeznek a problémás esetekre szociális segítőmunka keretében megoldást találni és csak a végső esetben tesznek javaslatot hatósági intézkedésekre.

A legtöbb javaslattételre Marcali, Somogyszentpál, Nemesdéd, Nemesvid és Böhönye településeken került sor.

**Speciális szolgáltatások**

Kapcsolattartási ügyelet: egy alkalommal történt igénybevétel. Gyámhivatali határozat alapján 2016.12.–2017.04. hónap között felügyelt kapcsolattartás keretében szabályozott az apai nagymama és 3 éves unokája kapcsolattartása.

Utcai (lakótelepi) szociális munka: együttműködési megállapodás megkötése az illetékes szervezetekkel folyamatban van.

Kórházi szociális munka: együttműködési megállapodás megkötése a Kaposi Mór Oktató Kórházzal folyamatban van.

Iskolai szociális munka: nem nyújtottunk (2018. január 1-től kötelező).

Készenléti szolgálat: 2 hívás volt, a hívásokat nem krízishelyzetben lévő személyek kezdeményezték.

Jogi tanácsadás: 52 ügyfél (11 fő vidéki) 56 esetben vette igénybe.

Pszichológiai tanácsadás: 45 ügyfél (5 fő vidéki) 113 esetben vette igénybe.

A jogi és a pszichológiai tanácsadást többnyire marcali ügyfelek vették igénybe. A területről több igénybevétel is történne, ha a szakemberek a kliensek lakóhelyén is tartanának ügyfélfogadást.

**A járás területén működő család- és gyermekjóléti szolgálat feladatainak szakmai támogatása**

A Marcali Járás területén működő család- és gyermekjóléti szolgálatokkal megfelelő partneri együttműködés alakult ki. Havi rendszerességgel esetmegbeszélést tartottunk a szolgálatok számára, szükség szerint konzultációt biztosítottunk. Tájékoztattuk – és folyamatosan tájékoztatjuk - a szolgálatokat az általunk nyújtott szolgáltatásokról, az azokat érintő változásokról, illetve a járás területén elérhető, más személy, illetve szervezet által nyújtott, közvetíthető szolgáltatásokról, ellátásokról.

A szolgálatok családsegítői megkereséseinkre határidőn belül reagálnak, azonban válaszaik nem kimerítők, megfelelő adatlapokat időnként nem csatolják, az adatlapok hiányosan vannak kitöltve, alkalmanként nincsenek aláírva (sem általuk, sem az ügyfelek által).

*A járási jelzőrendszeri tanácsadó* részt vett:

* 23 esetkonferencián,
* 2 szakmaközi megbeszélésen (előadóként),
* 1 védőnői munkaértekezleten.

Térítésmentes ellátás.

**2.1.2. Gyermekek napközbeni ellátása**

**2.1.2.1. Bölcsőde**

**Feladata**

A családban nevelkedő, 3 éven aluli gyermekek gondozása, és nevelése, harmonikus testi-szellemi fejlődésének segítése az életkori és egyéni sajátosságok figyelembevételével.

A bölcsőde 52 férőhellyel működik.

**Személyi és tárgyi feltételek**

Négy csoportban egy fő vezető irányításával 8 kisgyermeknevelő látja el a gyermekeket. A munkájukat 1 fő technikai létszám segíti.

A bölcsődei gondozónői létszám, és szakképzettség, a 15/1998. (IV. 30.) NM. rendeletben foglalt előírásoknak megfelel. Az idén egy kisgyermeknevelő nyugdíjba ment.

**Tárgyi feltételek** az ellátás biztosításához megfelelőek.

A gyermekek étkezéséről vásárolt étkeztetés formájában gondoskodunk. A bölcsőde konyháját helyben, a Marcali Közös Önkormányzat működteti.

A játékkészlet egészségügyi és pedagógiai szempontoknak és a gondozott gyerekek korának, fejlettségének megfelelő.

A játszókertben a telepített udvari játékokat a 78/2003. (XI. 27.) GKM rendeletben foglaltak szerint négy évente felülvizsgálják, a folyamatos karbantartásukról gondoskodunk, és dokumentációt vezetünk.

A működéshez szükséges tárgyi feltételek a jelenlegi jogszabályi előírásoknak megfelelnek. Azonban a bölcsőde kerítés beton lábazata több helyen megdőlt és morzsolódik, a gyerekekre nézve rendkívül balesetveszélyessé vált.

**Igénybevételi adatok**

Az év során nyilvántartásban szereplő gyermekek száma 75 volt. Az év során 31 gyermek ellátását szüntettük meg, és október végéig 28 fő került felvételre. A gyermekek beszoktatása a szakmai irányelveknek megfelelő ütemben zajlott. A meg növekedett férőhely igénynek és a nyári szoktatásoknak köszönhetően folyamatosan tudtuk pótolni a megüresedett helyeket.

Az ellátottak közül 2016-ban „rendszeres gyermekvédelmi kedvezmény” jogcímén 2 gyermek, „tartósan beteg” jogcímén 2 gyermek, „nevelésbe vétel” jogcímén 1 gyermek, „családjában három gyermeket nevelnek” jogcímen 8 gyermek és „családjában az egy főre jutó havi jövedelem, nem haladja meg a 89 408 Ft-ot” jogcímén 28 gyermek részesült 100%-os normatív kedvezményben. Januártól október végéig 18 gyermek esetében volt köteles a szülő személyi térítési díjat fizetni.

|  |  |  |  |  |  |  |
| --- | --- | --- | --- | --- | --- | --- |
| **Normatív kedvezmények**  **2016.október 31-ig** | | | | | | |
| **Hónap** | **Gy.v.k** | **Tartósan b.** | **Nevelésbe v.** | **N. családos** | **Jövedelmi h.** | **Szem. tér. díjat fiz.** |
| Január | 2 | 2 | 1 | 3 | 23 | 14 |
| Február | 2 | 2 | 1 | 5 | 26 | 16 |
| Március | 1 | 2 | 1 | 7 | 24 | 18 |
| Április | 1 | 2 | 1 | 7 | 24 | 18 |
| Május | 1 | 2 | 1 | 7 | 25 | 17 |
| Június | 1 | 2 | 1 | 7 | 26 | 16 |
| Július | 1 | 2 | 1 | 7 | 28 | 14 |
| Augusztus | 1 | 2 | 1 | 8 | 30 | 18 |
| Szeptember | 1 | 1 | 0 | 7 | 18 | 14 |
| Október | 1 | 1 | 0 | 8 | 19 | 14 |
| November | 1 | 1 | 0 | 8 | 21 | 14 |
| December | 1 | 1 | 0 | 8 | 21 | 14 |

Férőhely kihasználtság 92 %.

A kapacitás kihasználtság a korcsoportra jellemző magasabb megbetegedési gyakoriság miatt 93 %. A távollévők gondozási napja 2 050).

**Gondozási napok száma 11 955, normatíva mutató: (11 955/230 = 51,98) 52** (előzetes igény: 50 fő). Tíz napon túli hiányzók száma 0, a kiesőnapok száma 6 volt. Fogyatékos-, hátrányos helyzetű és halmozottan hátrányos helyzetű gyermek nem vett részt ebben az évben bölcsődei nevelésben.

A kistérséghez tartozó települések közül januártól októberig Somogyzsitfa, Balatonkeresztúr, Csömend, Táska, Gadány, Somogyfajsz, Kéthely, Szőkedencs és Balatonújlak, Mesztegnyő településekről igényeltek a szülők bölcsődei ellátást az alábbi táblázat szerint.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **istérségi igénybevételek bemutatása**  **2016.október 31-ig** | | | | | | | | | |  |
| **Hónap** | **Somogyzsitfa** | **B.keresztúr** | **Csömend** | **Táska** | **Gadány** | **Somogyfajsz** | **Kéthely** | **Szőkedencs** | **B.újlak** | **Mesztegnyő** |
| Január | 1 | 1 | 1 | 1 | 1 | 1 | 1 | 0 | 0 | 0 |
| Február | 1 | 1 | 1 | 1 | 1 | 0 | 1 | 0 | 0 | 0 |
| Március | 1 | 1 | 1 | 1 | 1 | 0 | 1 | 0 | 0 | 0 |
| Április | 1 | 1 | 1 | 1 | 1 | 0 | 1 | 0 | 0 | 0 |
| Május | 1 | 1 | 1 | 1 | 1 | 0 | 1 | 0 | 0 | 0 |
| Június | 1 | 1 | 1 | 1 | 1 | 0 | 1 | 0 | 0 | 0 |
| Július | 1 | 1 | 0 | 1 | 1 | 0 | 1 | 0 | 0 | 0 |
| Augusztus | 1 | 1 | 0 | 1 | 1 | 0 | 1 | 1 | 1 | 0 |
| Szeptember | 1 | 1 | 0 | 1 | 1 | 0 | 3 | 1 | 1 | 0 |
| Október | 1 | 1 | 0 | 1 | 1 | 0 | 4 | 1 | 1 | 0 |
| November | 2 | 1 | 0 | 1 | 1 | 0 | 4 | 1 | 1 | 1 |
| December | 2 | 1 | 0 | 1 | 1 | 0 | 3 | 1 | 1 | 1 |

**A bölcsőde, kötelező feladaton túli szolgáltatásai**

**Játszócsoport**

Játszócsoportban a bölcsőde a gyermeket szülőkkel, hozzátartozókkal fogadja a nap egy bizonyos szakában. Havi rendszerességgel programokat szerveznek a szülők igényeinek figyelembevételével, szakemberek közreműködésével.

Játszócsoportot 216 gyermek (havi átlag 18 fő), 600 órában vette igénybe (bevétel: 120 000 Ft).

**Só szoba**

A só szobát 5 gyermek 7 órában vette igénybe, melyből 1 400 Ft bevételünk keletkezett.

**Pályázatok:**

- Humán Köznevelési Egészségügyi és Szociális bizottság pályázata /292 000 Ft

- Civil Kapcsolatok Kulturális Idegenforgalmi, Sport és Ifjúsági bizottság pályázata /60 000 Ft

- Szimba Intézményi Pályázat 2016/elbírálás alatt áll

- Forever Kids gyermek egészséges életmód támogatási program /nem nyert

**Személyi térítési díjak beszedése**

Kiszámlázott személyi térítési díj összege: 1 242 800 Ft

Beszedett személyi térítési díj összege: 1 242 800 Ft

Hátralék nem keletkezett.

**3. Egészségügyi ellátás**

**3.1. Védőnői szolgálat**

**Védőnői szolgálat feladata**

A családok egészségének megőrzésére, segítésére irányuló preventív tevékenység, valamint a betegség kialakulásának, és az egészségromlásnak a megelőzése érdekében végzett egészségnevelő tevékenység.

**3.1.1. Személyi és tárgyi feltételek**

A Marcali Védőnői Szolgálat feladatmegosztása:

- 3 fő - területi védőnő

- 2 fő - területi védőnő / vegyes körzet: terület + iskola /

- 1 fő - iskola – és ifjúsági védőnő

Ez évben, a hat védőnői státuszon 4 főt foglalkoztatunk. 2016.06.01-től a IV. számú védőnői körzetben dolgozó védőnő áthelyezéssel távozott, körzetét helyettesítéssel láttatjuk el. Az I. számú iskolavédőnői körzet szeptember 1-től átszervezést követően V. számú területi védőnői körzetté alakult át. Az állásokra a pályázatok kiírásra kerültek, betölteni ez ideig nem tudtuk.

Valamennyi védőnő szakirányú felsőfokú végzettséggel rendelkezik.

Minden dolgozó védőnő érvényes Szakdolgozói Kamarai tagsággal és Működési Nyilvántartási Igazolvánnyal rendelkezik. Az év során a kötelező továbbképzéseken valamennyi védőnő részt vett.

**Tárgyi feltételek**

A Védőnői Szolgálat érvényes ÁNTSZ által kiadott működési engedéllyel rendelkezik.

A szakmai munkához szükséges tárgyi feltételek biztosítottak, a minimumfeltételeknek megfelelnek.

Az oktatási intézmények védőnői tevékenységre munkaszobát 3 iskolában biztosítanak:

* Noszlopy G. Ált. és AMO Iskola
* Mikszáth. K. U. Általános Iskola
* Széchenyi Zsigmond Szakközép Iskola és Szakiskola

A többi iskolában a tantermekben, illetve egyéb közös használatú helyiségekben dolgoznak / védőnői szűrővizsgálatok, egészségnevelő foglalkozások, szakkörök /.

A szolgálat V. területi körzete 2016. évben 1 db. Laptoppal gazdagodott.

2016. májusban az OTH felülvizsgálta az iskola-védőnői körzetek informatikai ellátottságát egy on-line kérdőíves felmérés formájában. Ezen adatszolgáltatás alapján a Marcali Védőnői Szolgálat V. területi védőnői körzete (a felülvizsgálat időpontjában még iskola-védőnői körzet) A HU12-0001-PP1-2016 azonosítószámú *„A roma közösségekben dolgozó védőnők munkafeltételeinek javítása”* projekt keretében 1 db. mobil munkaállomást kapott, melynek átvétele 2016. dec. 1-én megtörtént.

**Gondozottak létszáma:**

Leterheltség személyenként: gondozottak létszáma 2016.10.31 - i állapot szerint

I. védőnői körzet: 178 fő ( gondozottak száma )

II. védőnői körzet: 188 fő

III. védőnői körzet: 192 fő

IV. védőnői körzet: 292 fő /ebből oktatási int. tanulója: 261 fő/

V. védőnői körzet: 655 fő /ebből oktatási int. tanulója: 654 fő/

II. iskolai körzet: 733 fő

A 2016. október 31-ig gondozott várandósok létszáma: 138 fő volt.

A várandósok létszámában a tavalyi év azonos időszakához viszonyítva (128 fő) némi emelkedés tapasztalható.

Az újszülöttek száma is emelkedett (idén több ikerszülés is történt), a 2015. évben 77 gyermek született, 2016-ban 88 újszülött került felvételre az ellátási területen. 2016. februárban 1 csecsemőhalálozás történt, az újszülött 9 naposan exitált. A halál oka: vírus infekció volt. Koraszülöttek száma:11.

A gondozottak összlétszáma (várandós + 0-6 éves) a 2015. év azonos időszakában: 562 fő volt, 2016-ben: 590 főre emelkedett.

A fenti létszámok a területi védőnői ellátáshoz az ide vonatkozó rendeletekben foglaltaknak továbbra is megfelelnek, hiszen a különböző korosztályú gondozottak azonos pontszámokat jelentenek az OEP finanszírozásban, így a körzetekhez szükséges pontszámok biztosítottak.

Az iskola-egészségügyi ellátásra vonatkoztatva viszont szeptember 1-től körzetmódosítás vált szükségessé az I. számú iskolai körzet vonatkozásában tanulói létszámhiány miatt, az ezzel kapcsolatos engedélyeztetési eljárás lezajlott, szeptember 1-től az átminősítést követően V. számú területi védőnői körzetként működik.

Az oktatási intézmények összlétszáma az 1 évvel ezelőttihez viszonyítva 79 tanulóval kevesebb!

**3.1.2. A területi védőnő munka bemutatása**

A területi védőnők ellátási területe Marcali közigazgatási területére terjed ki.

**2016. évi területi védőnői munka**

Várandós anyák száma: 138

0-6 évesek száma: 562

Családlátogatások száma 2 651

Szaklátogatások száma 3 636

**Tanácsadási forgalom**

- Védőnői terhes tanácsadáson megjelentek: 860

* Csecsemő és kisgyermek tanácsadás: 1 901

- ebből szaktanácsadás: 1 332

- önálló védőnői tanácsadás: 915

A területi védőnők feladata a nevelési intézményekben (óvoda, általános iskola) végzett preventív tevékenység is (közösségi, csoportos egészségnevelés). Az óvodai egészségnevelési alkalmak száma 34 volt, melyen 783 gyermek vett részt.

A védőnők szoros kapcsolatban vannak azokkal a szakmai szervezetekkel, intézményekkel, társszakmákkal, amelyek a várandósok, gyermekek egészségügyi és szociális ellátása szempontjából ezt szükségessé teszik (felnőtt- és gyermek háziorvosi szolgálatok, kórház, gyermekotthon, önkormányzatok, védőnői szolgálatok, gyermekjóléti szolgálat, stb.).

Karitatív tevékenység:

Folyamatosan részt vesznek és lehetőséget is biztosítanak a hátrányos helyzetű gyermekek számára adományok gyűjtésére, amely többnyire baba illetve gyermekruha, cipő, játék, babakocsi, kiságy.

Szeptemberben ismételten megrendezésre került az „Anyatejes Táplálás Világnapja” rendezvényünk, a résztvevők száma 94 fő volt.

**3.1.3. Iskola-egészségügyi ellátás**

Az iskolai védőnői ellátást, a városi fenntartású általános-, és középiskolán túl, a szőcsényi Széchenyi Zsigmond Szakközép és Szakiskola, Marcali Szakképző Iskola, valamint a Hétszínvirág Egységes Gyógypedagógiai Módszertani Intézet számára is biztosítjuk.

**Szűrővizsgálatok**

A kiszűrt esetek a legtöbb esetben szemészeti, illetve mozgásszervi elváltozások, elszórtan kerülnek felismerésre belgyógyászati, illetve bőrgyógyászati esetek. Súlyosabb elváltozások is előfordulnak, melyekre fény derül az iskolai szűréseknek köszönhetően.

**Egészségnevelés**

Az életkori sajátosságokat figyelembe vevő egészségnevelő és felvilágosító tevékenység egyéni és kiscsoportos foglakozások, osztályfőnöki órák, szakkörök keretében történik interaktív formában, előzetes megbeszélés alapján.

Az előző év preventív tevékenységét folytatva zajlottak a közösségi egészségnevelő foglalkozások: Kismama klubot az év során három alkalommal szerveztek a védőnők (téma: a csecsemő-és kisgyermekkori kóros mozgásfejlődés, a korai fejlesztés lehetőségei, „csecsemő masszázs jelentősége és gyakorlata”, valamint szülésfelkészítés).

A 2014/2015. tanévben is készültek általános iskolai és középiskolai csapatokkal a járási katasztrófavédelmi ifjúsági versenyre, melynek a helyi fordulóját március 22-én tartották, ahol a marcali Gimnázium csapata valamint a Noszlopy iskola csapata is továbbjutott. Az áprilisban megtartott megyei versenyen a Gimnázium csapata elsőként végzett, indulhatott az országos versenyen Budapesten, ahol 10. helyezett lett.

Az év folyamán eddig összesen 221 egészségnevelő előadást tartottak az általános és középiskolákban, melyeken mindösszesen 4 013 tanuló vett részt.

**Iskola-egészségügyi munka**

**Általános iskolák létszáma (Noszlopy Ált. Isk., Mikszáth Ált Isk. Hétszínvirág): 976 fő**

- szűrt gyermekek: 766 fő

- szakrendelésre küldöttek száma: 116 fő

**Középiskolások száma (Gimnázium, Széchenyi Zs. Szakközépiskola): 672 fő**

- szűrt gyermekek: 300 fő

- szakrendelésre küldöttek száma: 43 fő

**Összes ellátott gyermek száma: 1 648 fő**

Térítésmentes ellátás.

**3.2. Központi Háziorvosi ügyelet**

**3.2.1. Személyi és tárgyi feltételek**

2015. december 1-től az Emergency Service Kft működteti a központi ügyeletet, és 2016. január 1-től a feladat teljes egészében kikerült az intézmény feladatai közül.

**III. ÖSSZEFOGLALÁS**

A szakmai létszámok és a szakmai munka minőségének biztosítása, egyre nagyobb kihívás elé állítja az intézmény vezetését, mivel a kiírt álláspályázatainkra egyáltalán nem jelentkeznek szakirányú végzettséggel rendelkezők. A dolgozók helyettesítése üres álláshelyeken valamint tartós betegszabadság alatt csak fokozott leterhelés mellett biztosítható.

A létszám problémák kezelését továbbra is nehezíti, hogy az egészségügyben történt két lépcsős béremelés következtében a dolgozóink egy részét elszívja a kórház, másrészt, hogy a szociális ágazatban továbbra is elmaradt az ágazati minisztérium által beígért béremelés és életpályamodell bevezetése. Az alacsony bérek, a klienskörünk életkörülményei és pszichés állapota, mint komoly veszélyeztető tényező, nem vonzó a fiatal pályakezdők számára. A folyamatosan változó jogszabályi feltételekhez és elvárásokhoz való alkalmazkodás, az anyagi és erkölcsi megbecsülés hiánya miatt a már állásban lévők közül is sokan hagyják el az ágazatot, és próbálnak az egészségügyben, illetve külföldön munkát vállalni. Külföldön a szociális ágazatban dolgozókat nagyon jól megfizetik, és megbecsülik.

E mellett, intézményen belül is nagy bérfeszültséget okozott a bölcsődei dolgozók esetében a pedagógus besorolás bevezetése, valamint a védőnők 2016. január 1-ig visszamenőlegesen, és folytatólagosan megadott jelentős mértékű bérkiegészítése.

A jelzőrendszeres házi segítségnyújtásban további működését veszélyezteti, hogy a foglalkoztatottak sorra mondják vissza a megállapodásaikat, a tiszteletdíj alacsony volta miatt (havi 15 000 Ft/hó), és helyettük új jelentkezőket sem sikerül találni.

Pozitívumként megjegyzendő, hogy az intézmény székhelyén, és telephelyein az elmúlt évben történt beruházások lényegesen javítottak a munkafeltételeken, melyet a dolgozók is elismernek, és némileg javított a munkamorálon.

A létszámproblémák mellett a területen dolgozók munkafeltételeinek biztosítása érdekében az intézményi gépjárművek cseréje nagyon fontos lenne. Ezen belül is elsősorban a támogatószolgálati kisbusz, és a család gyermekjóléti szolgálat által használt Renault-kangoo cseréje.

A személyi problémák mellett továbbra is az ellátási igények növekedésével kell számolni a lakosság elöregedése, és a növekvő anyagi problémák miatt.

A család és gyermekjóléti központ szervezeti-, szakmai működésének kialakítása, a járásban működő család és gyermekjóléti szolgálatokkal történő együttműködések kialakítása az év végéig tartó megfeszített feladatot jelentett. Az új feladataink egy részét (speciális szolgáltatások) a létszám és helyhiány miatt még nem tudtuk olyan szinten megvalósítani, ahogy azt a jogszabályok számunkra előírják. A hely-, és tárgyi feltételek biztosítása céljából a fenntartóval két TOP-os projektet is benyújtottunk (TOP-4.2.1-15 „Szociális alapszolgáltatások infrastruktúrájának bővítése, fejlesztése”, TOP-4.1.1-15 „egészségügyi alapellátás infrastrukturális fejlesztésekhez” címen). Jelenleg mindkettő elbírálás alatt áll.

A jövőben a színvonal megőrzése érdekében mindenképpen szükséges az inflációkövető finanszírozás, a szolgáltatások működéséhez szükséges építészeti-, tárgyi-, és a személyi feltételek biztosítása.

Marcali, 2017. március 3.

Hartal Katalin

Szociális és Egészségügyi Központ

Igazgatója

Normatíva elszámolás

|  |  |  |  |
| --- | --- | --- | --- |
| **Szolgálat megnevezése** | **2015.**  **tény** | **Terv**  **2016** | **2016.**  **tény** |
| **Tanyagondnoki Szolgálat** | 1 | 1 | 1 |
| **Szociális Étkeztetés** | 178 | 180 | 187 |
| **Házi segítségnyújtás**  (Férőhelymutató: 112) | 98 | 95 | 96 |
| **Jelzőrendszeres házi segítségnyújtás**  (Finanszírozási szerződés: 170 ) | 170 | 170 | 170 |
| **Támogató Szolgálat**  (Finanszírozási szerződés: 3300) | 7 743  1 816,3 és 5 926,9 | 3 300 | 8 196,73  2 315,83 és 5 880,89 |
| Közösségi ellátás  (Finanszírozási szerződés: 40) | 41 | 40 | 42 |
| **Nappali ellátás**  (Férőhelymutató: 50 ) | 35 | 33 | 31 |
| **Idősek Otthona**  (Férőhelymutató: 19) | 19 | 19 | 19 |
| **Gondozóház**  (Férőhelymutató: 3 ) | 3 | 3 | 3 |
| **Bölcsőde**  (Férőhelymutató: 52 ) | 50 | 50 | 52 |